РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 04

от заседание на комисия „Управление на собствеността”
към Пленума на Висшия съдебен съвет, проведено на 05.02.2020 г.

Днес, 05.02.2020 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        	ПРЕДСЕДАТЕЛ:   Евгени Диков
                                                                  	ЧЛЕНОВЕ:  Стефан Гроздев
                                                                                       	Олга Керелска
Боян Новански 
Огнян Дамянов

От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, Иванка Христова – началник отдел „Управление на собствеността“, инж. Лина Грънчарова – началник отдел „Инвестиции и строителство“, инж. Надежда Стоянова - главен експерт в отдел „Инвестиции и строителство“, инж. Юрий Георгиев - главен експерт в отдел „Инвестиции и строителство“, Надя Горгорова - младши експерт-икономист в отдел „Управление на собствеността“  и Красимира Василева - началник отдел „Правно обслужване и нормативна дейност“, дирекция „Правна“ в АВСС.

-   Текущи ремонти:

1.ОТНОСНО: Писмо с рег. № ВСС-844/23.01.2020 г. от административния ръководител на Административен съд – Перник за отпускане на средства за неотложен ремонт на асансьорна уредба със 7 (седем) спирки в Съдебна палата гр. Перник.

Приложение: Доклад от Лина Грънчарова – началник отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Лина Грънчарова - н-к отдел „ Инвестиции и строителство“ .

1.2. Извършването на разход в размер на 3 840лв. с ДДС за авариен и неотложен ремонт на асансьорна уредба със 7 (седем) спирки в Съдебната палата град Перник  е необходим и целесъобразен. 

Мотиви: Налице е необходимост от извършване на неотложни аварийни ремонтни работи по спрения асансьор, тъй като само чрез него се обслужват 5, 6 и 7 етаж в сградата на Съдебната палата и в момента достъпът на посетители до органите на съдебната власт, разположени на тези етажи, е силно затруднен. Асансьорът не може да бъде пуснат отново в експлоатация без подмяна на дефектиралата част, за което е изготвен констативен протокол от 21.01.2020 с вх.№256/23.01.2020 г. от „Милениум ДХД“ ООД.
На основание чл.12 от „Правила за планиране, осигуряването  на средства и извършването на текущ ремонт на сградния фонд на съдебната власт“ на ВСС  е необходимо ремонтът да бъде обезпечен.

1.3.ПРЕДЛАГА средствата за обезпечаване на ремонтните работи да се осигурят от неразпределения резерв за непредвидени неотложни разходи по бюджета на съдебната власт, утвърден със ЗДБРБ за 2020 г.

Мотиви: В проекта за разпределение на средствата за текущи ремонти за 2020 г., предоставен от Комисия „Управление на собствеността“ на Комисия “Бюджет и финанси“ с решение по т. 2 от протокол № 2/22.01.2020 г., искането от Административен съд – Перник не е включено, тъй като е  постъпило след 31.10.2019 г. и е с авариен и неотложен характер. Резервът в проекта за разпределение на средствата за текущи ремонти е определен на база постъпили искания за текущи ремонти до 31.10.2019 г., за които има  забележки по представените към исканията необходими документи, като  след отстраняването на забележките, тези ремонтни работи биха могли да бъдат извършени.

	1.4. ИЗПРАЩА решението  по т. 1.2  и т. 1.3 на комисия „Бюджет и финанси“ с предложение за корекция на бюджета на Административен съд – Перник със сумата 3840 лв. с ДДС.

2.ОТНОСНО: Писмо с рег. № ВСС-1045/28.01.2020 г. от административния ръководител на Окръжен съд – Русе за осигуряване на средства за текущ ремонт през 2020 г. на отоплителната инсталация (подмяна на радиатори) в сградата на ул. „Александровска“ № 57, гр. Русе.

Приложение: Доклад от Лина Грънчарова – началник на отдел „Инвестиции и строителство“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1.ПРИЕМА доклада на инж. Лина Грънчарова - началник отдел „Инвестиции и строителство“, дирекция „УССВ“. 
2.2.ОТЛАГА вземането на решение по искане рег. № ВСС-1045/28.01.2020 г. от административния ръководител на Окръжен съд - Русе за осигуряване на средства за текущ ремонт през 2020 г. на отоплителната инсталация (подмяна на радиатори) в сградата на ул. „Александровска“ № 57, гр. Русе, като възлага на отдел „Инвестиции и строителство“, дирекция „УССВ“ да докладва отново преписка №ВСС-1045/28.01.2020 г. след актуализация на утвърденото от ПВСС разпределение на средствата за текущи ремонти за 2020 г. към 30.06.2020 г. 

Мотиви: Искането е за текущ ремонт, който не е авариен и не попада в обхвата на чл.12 от „Правила за планирането, осигуряването на средства и извършването на текущ ремонт на сградния фонд на съдебната власт“ на ВСС .
Искането  е постъпило след 31.10.2019 г. и на основание чл. 5 от Правилата не е включено в проекта за разпределение на средствата за текущи ремонти за 2020 г., предоставен от Комисия „Управление на собствеността“ на Комисия “Бюджет и финанси“ с решение по т. 2 протокол № 2/22.01.2020 г.

2.3. ИЗПРАЩА решението  по т. 2 от настоящия протокол на Комисия „Бюджет и финанси“, за сведение.

-	Управление на собствеността:

3.ОТНОСНО: Осигуряване на средства за охрана на имот – публична държавна собственост, находящ се в гр. Банкя, район „Банкя“, община Столична, ул. „Стефан Стамболов“ № 4.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на Стефка Инджова – директор на дирекция „Управление на собствеността на съдебната власт“ в Администрацията на Висшия съдебен съвет.
3.2. ПРЕДЛАГА на Комисия „Бюджет и финанси“ да даде съгласие за извършване на еднократен разход в размер на 3 252,72 лв. без ДДС или 3 903,26 лв. с ДДС за осъществяване на физическа охрана от „МИЛ ПРО ГРУП“ ООД на имот – публична държавна собственост, намиращ се в област София, община Столична, град Банкя, район „Банкя“, ул. „Стефан Стамболов“ № 4, безвъзмездно предоставен за управление на ВСС до предаването му за ползване на НИП, като разходът бъде отчетен по надлежния ред.
3.3. ИЗПРАЩА решението по т. 3.2. от настоящия протокол на Комисия „Бюджет и финанси“, за произнасяне по компетентност.
3.4. ИЗПРАЩА решението по т. 3.2. от настоящия протокол на управителя на „МИЛ ПРО ГРУП“ ООД.

4.ОТНОСНО: Проект на решение за предоставяне ползването върху имот – публична държавна собственост, находящ се в гр. Банкя, район „Банкя“, община Столична, ул. „Стефан Стамболов“ № 4 на Националния институт на правосъдието.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на Иванка Христова - началник отдел УС в дирекция УССВ.
4.2. ПРЕДЛАГА на Пленума на Висшия съдебен съвет да вземе следното решение: 
1. ВЪЗЛАГА на дирекция „Бюджет и финанси“ да предприеме съответните действия по завеждане в баланса на ВСС на недвижим имот – публична държавна собственост, находящ се в гр. Банкя, район „Банкя“, община Столична, ул. „Стефан Стамболов“ № 4, описан в Акт за публична държавна собственост № 10 273 от 18 септември 2019 г., предоставен безвъзмездно за управление на ВСС за нуждите на НИП, съгласно Решение на Министерски съвет № 9/10.01.2020 г. и протокол за предаване на имоти – държавна собственост от 29.01.2020 г.
2. Предоставя за ползване на Националния институт на правосъдието недвижимият имот, находящ се в гр. Банкя, район „Банкя“, община Столична, ул. „Стефан Стамболов“ № 4, на основание чл. 387 от Закона за съдебната власт, във връзка с чл. 14 от Закона за държавната собственост. 
3. В едномесечен срок да се извършат приемателно – предавателните действия за имота по т. 2. между представители на Национален институт на правосъдието и Висш съдебен съвет.
4. Изпраща настоящото решение на дирекция „Бюджет и финанси“ и Национален институт на правосъдието, за предприемане на съответните действия.
 4.3. ВНАСЯ предложението като редовна точка в следващо редовно заседание на Пленума на Висшия съдебен съвет.

5.ОТНОСНО: Предложение рег. № ВСС-4637/17/15.01.2020 г. от „Транслат“ АД, гр. София във връзка с предстоящо изтичане срока на договор за наем № ВСС-4637/30.03.2017 г.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

5.1. ПРИЕМА доклада на Иванка Христова – началник на отдел „Управление на собствеността“, дирекция „УССВ“, за сведение.

5.2. ПРЕДЛАГА на Пленума на Висшия съдебен съвет да вземе следното решение:

1.	ДАВА СЪГЛАСИЕ да бъде удължен срокът на договор рег. № ВСС-4637/30.03.2017 г. за наем с „Транслат“ АД с две години, т.е. до   31.03.2022 г. вкл.
2.	ДАВА СЪГЛАСИЕ да се намали месечната наемна цена от 13.50 евро/кв.м. на 12,50 евро/кв.м., при което общата месечна цена от 32 394.20 евро ще се намали на 29 994,62 евро без включен ДДС, като месечното възнаграждение се заплаща в левовата му равностойност по официалния курс на БНБ в деня на разплащането, с включен ДДС. В останалата си част договорът да остане непроменен.
3.	УПЪЛНОМОЩАВА представляващия Висшия съдебен съвет да подпише анекс с „Транслат“ АД при условията на т. 1 и 2 от настоящото решение.
5.3. ВНАСЯ предложението по т. 5.2. като редовна точка в следващото редовно заседание на Пленума на Висшия съдебен съвет.
6.ОТНОСНО: Именуване на зала № 3 в Окръжен съд гр. Ямбол, находяща се в гр. Ямбол, ул. „Жорж Папазов“ № 1, на името на проф. Любен Корнезов.
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 387 и чл. 30, ал. 2, т. 5 от Закона за съдебната власт и във връзка с решение по протокол № 16/16.12.2019г. от проведено общо събрание на съдиите и служителите от Окръжен съд – Ямбол и протокол                 № 17/17.12.2019 г. от проведено редовно заседание на Адвокатския съвет на адвокатска колегия – Ямбол,

6.1. ПРЕДЛАГА на Пленума на Висшия съдебен съвет да вземе следното решение: 
1. ДАВА СЪГЛАСИЕ, зала № 3, находяща се в сградата на Окръжен съд – Ямбол, гр. Ямбол, ул. „Жорж Папазов“ № 1, да се именува с името „проф. Любен Корнезов“.
2. ИЗПРАЩА решението по т. 1 на вносителите на предложението, за сведение.
6.2. ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение във връзка с Решение по т. 11 от Протокол № 1/15.01.2020 г. на Комисия „Бюджет и финанси“. 
Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

7.1. ПРИЕМА доклада  на Иванка Христова – началник отдел „Управление на собствеността“, дирекция „УССВ“.
7.2. ВЪЗЛАГА на дирекция „Управление на собствеността на съдебната власт“, след изготвяне на оценка от независим оценител за трите сгради съгласно АПДС № 09994/18.09.2018г.в имота в гр. София, бул. „Ген. М. Д. Скобелев“ № 23 на Софийски районен съд, съдържащи индивидуалните отчетни стойности за всяка една, незабавно да представи същата на дирекция „Бюджет и финанси“, за осчетоводяване по баланса на ВСС. 
7.3. ВЪЗЛАГА на дирекция „Управление на собствеността на съдебната власт“, след получаване от дирекция „Бюджет и финанси“ на счетоводни документи  „Характеристики на дълготраен актив 2031/5230“ - 3 /три / броя с отделни отчетни стойности на всяка от сградите, намиращи се в имота в гр. София, бул. „Ген. М. Д. Скобелев“ № 23, да ги изпрати на Софийски районен съд за подаване на данъчна декларация по чл.14 от ЗМДТ.
7.4. ИЗПРАЩА решението по т. 7.2 и т. 7.3, ведно с доклада по т. 7.1 на Комисия „Бюджет и финанси“, за сведение. 
8.ОТНОСНО: Проект на решение за изменение на решение по т. 3.4. от Протокол № 3 от заседание на Комисия „Управление на собствеността“, проведено на 23.01.2019 г.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

8.1. ИЗМЕНЯ т. 3.4. от протокол № 03 от заседание на Комисия „Управление на собствеността“, проведено на 23.01.2019 г., като вместо „Анжела Цветанова“ се чете „Надя Горгорова“.
8.2. Изпраща решението по т. 8.1 на Главния секретар на Висшия съдебен съвет, за сведение.

9.ОТНОСНО: Решение № 794/23.12.2019 г. на Министерски съвет на Република България, с което се отнема поради отпаднала нужда от ВСС правото на управление върху имот – публична държавна собственост, находящ се в гр. София, район „Изгрев“, бул. „Г. М. Димитров“ № 42, представляващ поземлен имот с идентификатор 68134.802.2359 по КККР на гр. София с площ 261 кв.м.
Приложение: Доклад от Надя Горгорова – старши експерт в отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Надя Горгорова – старши експерт в отдел „Управление на собствеността“, дирекция „Управление на собствеността на съдебната власт“ в Администрацията на Висшия съдебен съвет.

9.2. ПРЕДЛАГА на Пленума на Висшия съдебен съвет да вземе следното решение:
1. ВЪЗЛАГА на дирекция „Бюджет и финанси“ да предприеме съответните действия по отписване от баланса на ВСС на недвижим имот – публична държавна собственост, находящ се в гр. София, район „Изгрев“, бул. „Г. М. Димитров“ № 42, представляващ поземлен имот с идентификатор 68134.802.2359 по КККР на гр. София с площ 261 кв.м., подробно описан в Акт за публична държавна собственост № 10343 от 31.10.2019 г.
9.3. ВНАСЯ предложението като редовна точка в следващото редовно заседание на Пленума на Висшия съдебен съвет.

-	Разни:

10.ОТНОСНО: Необходимост от сключване на договор за осъществяване на физическа охрана на сграда, находяща се в гр. София, бул. „Александър Стамболийски“ № 82.

Приложение: Доклад от Иванка Христова – началник на отдел „Управление на собствеността“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:
10.1. ПРИЕМА доклада на Иванка Христова - началник отдел „Управление на собствеността“ в дирекция „Управление на собствеността на съдебната власт“ в АВСС.
10.2. ВЪЗЛАГА на дирекция „Управление на собствеността на съдебната власт“ да изпрати постъпилите оферти и необходимата документация чрез главен секретар на ВСС до дирекция „Правна“, отдел „Обществени поръчки“, за сключване на договор за осъществяването на физическата охрана на сграда, находяща се в гр. София, бул. „Александър Стамболийски“ № 82 /бивша техническа гимназия/ със „Саламандър – АСО“ ООД.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /п/ ЕВГЕНИ ДИКОВ